kardosdrur/scandi-wiki huggingface dataset:
Poul Steenstrup

Poul Steenstrup (født 10. december 1772 på Kjeldkær, død 9. oktober 1864 i Kongsberg) var en norsk bjergværksdirektør. Han var bror til Hans Resen Steenstrup.

Steenstrup kom i 1796 som bjergstuderende til Kongsberg. Da sølvværket blev nedlagt i 1805, fik han af regeringen til opgave at sørge for beskæftigelse til de nu ledige minearbejdere, og han anlagde en våbenfabrik, et jernværk og en uld- og linnedmanufakturfabrik samt for egen regning en stålfabrik.

Han deltog i ledelsen af disse virksomheder indtil 1824, hvor han trådte tilbage med ventepenge. I vinteren 1826 eksperimenterede han med et lokomotiv på fjordisen ved Kristiania, og i England fik han patent på et dampskibshjul. I 1831 blev han bjergmester, og i 1833-39 var han direktør for sølvværket.

Stenstrup mødte frem som repræsentant for Kongsberg ved rigsforsamlingen på Eidsvoll, hvor han sluttede sig til Selvstændighedspartiet, og han var valgt til Stortinget i 1814 og 1824.

En buste af ham, modelleret af billedhugger Karl Skalstad, blev afsløret 17. maj 1914 i Kongsberg. Også på våbenfabrikken fik han en buste samme år, ved Harald Samuelsen.

Kilder

Eksterne henvisninger 
 

Erhvervsfolk fra Norge
Danskere i 1700-tallet
Nordmænd i 1800-tallet
Eidsvollmænd
Stortingsrepræsentanter
Alumni fra Københavns Universitet
The Artist's Dilemma

The Artist's Dilemma er en amerikansk stumfilm fra 1901 i sort-hvid instrueret af Edwin S. Porter for Edison Studios. Den blev filmet i New York City, New York, USA, og varer i to minutter. Den handler om en kunstner som falder i søvn i sit atelier, og drømmer at hans ur åbner sig, hvorefter der kommer en smuk kvinde ud af det.

Eksterne henvisninger 
 

Stumfilm fra USA
Film i sort-hvid
Kortfilm fra USA
Fantasyfilm fra USA
Amerikanske film fra 1901
Alex Thelander

Alex Thelander (født 30. august 1989) er en dansk komiker, der har lavet standupcomedy siden marts 2008.

I 2011 var han et af "De Nye Håb" til Zulu Comedy Galla i Operaen. I 2013 vandt han DM i standup og fik et års kontrakt hos Funny Business Inc som præmie.

I maj 2013 var han på turné rundt i Danmark med Brian Mørk, Thomas Wivel og Anders Grau.

Krænkelser 
I foråret 2021 kom det frem, at Thelander uopfordret havde sendt adskillige upassende billeder, såkaldte Dick pics, til op mod 50 kvinder.
I marts måned sendte TV 2 dokumentaren Alex undskylder, hvor han undskyldte sin opførsel, som han begrundede med et pornomisbrug. Dokumentaren fik dog meget kritik, da mange kvinder mente, at det lod ham påtage sig rollen som offer, og gav et ensidet billede af problemstillingen.

Efter dette har Alex holdt sig ude af offentlighedens søgelys.

Filmografi 
 Simon Talbots Store Sketchshow (2016)
 Alex undskylder (2021)

Referencer

Eksterne henvisninger 
 

Standupkomikere fra Danmark
Tchad ved sommer-OL 2012

Tchad deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Sierra Leone ved sommer-OL 2012

Sierra Leone deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Ecuador ved sommer-OL 2012

Ecuador deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
Ecuador ved sommer-OL
Dominica ved sommer-OL 2012

Dominica deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

 

Lande ved sommer-OL 2012
2012
Windows Live Admin Center

Windows Live Admin Center (ændrede navn fra Windows Live Custom Domains i November 2007) er en service udviklet Windows Live.
Det tillader dets brugere, at bruge deres domænes MX poster (email server) sammen med alle funktionerene fra MSN.

Email kontoer lavet i Admin Center er Microsoft Kontoer og kan bruges til at logge ind på alle Microsofts tjenester.
Microsoft
Arthur Ziffo

Arthur George Ziffo (født 11. august 1858 i London) var en engelsk tennisspiller.

Ziffo kunne på grund af forretningsmæssige forpligtelse aldrig helt hellige sig tennissporten, men nåede alligevel i 1887 all comers-finalen i de britiske indendørsmesterskaber. I 1888, 1889 og 1890 vandt han turneringen i Eastbourne. I samme periode deltog han også i Wimbledon-mesterskaberne, hvor han i 1889 nåede kvartfinalen i single og i 1888 semifinalen i double sammen med Ernest Meers. I 1891 tabte han i Eastbourne-finalen til Harry Barlow og sluttede samme år sin tenniskarriere.

Ziffo var lille af statur og løb ofte til nettet for at udnytte sin styrke, flugtspillet.

Kilder / eksterne henvisninger 
 TennisArchives.com - Arthur George Ziffo 
 Myers, A. W.: Lawn Tennis at Home and Abroad. Scribner's Sons, London 1903. S. 70

Tennisspillere fra Storbritannien
Regeringen Anfinn Kallsberg I

Anfinn Kallsbergs første regering var Færøernes regering fra 15. maj 1998 til 6. juni 2002. Den bestod af Anfinn Kallsberg (FF) som lagmand, med ministre fra Fólkaflokkurin, Tjóðveldisflokkurin (TF) og Sjálvstýrisflokkurin (SF). Vicelagmand og selvstyre- og justisminister Høgni Hoydal var desuden Færøernes udsendte (samarbejdsminister) til Nordisk Råd.

Referencer 

Kallsberg, Anfinn 1
Kono Machi

er den 20. single fra den japanske pigegruppe C-ute. Den blev udgivet den 6. februar 2013. Dette var dagen efter Saki Nakajimas 19 års fødselsdag, og dagen før Maimi Yajimas 21 år og Mai Hagiwaras 17 års fødselsdag. Kono machi er en medium-tempo balade, men der findes også en dance groove version, som går lidt hurtigere, og noget af teksten er skiftet ud. "Ame" er B-side til "Kono Machi", og bliver kun sunget af Maimi Yajima. Musikvideoen blev uploadet 18. Januar på C-utes officielle YouTubekanal, og en close up version til Ame blev uploadet 28. januar. Sangen er et cover nummer af Chisato Moritaka fra 1991. 
"Kono machi" betyder "denne by".

Hitlister

Kilder

Eksterne henvisninger 
 
 

Singler fra 2013
Honduras ved sommer-OL 2012

Honduras deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Guyana ved sommer-OL 2012

Guyana deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
Guyana ved sommer-OL
El Salvador ved sommer-OL 2012

El Salvador deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Jens Østergaard (musikhistoriker)

Jens Østergaard (født 13. oktober 1929, død 19. maj 2012) var en dansk musikhistoriker.

Eksterne henvisninger 
 

Lærere fra Danmark
Musikhistorikere fra Danmark
Ansatte ved Det Kgl. Danske Musikkonservatorium
Danskere i 1900-tallet
Dirigenter fra Danmark
Max Nordau

Max Simon Nordau (født 29. juli 1849 i Budapest, død 23. januar 1923 i Paris) var en tysk forfatter og zionist. 
 
Han studerede medicin, blev læge, foretog større rejser i Europa og nedsatte sig i 1878 i sin fødeby, men tog allerede 1880 til Paris, hvor han vandt sig et navn som korrespondent til tyske blade og føljetonskribent. 

Hans forfatterskab vakte opsigt. Særlig kendt blev hans bog "Die konventionellen Lügen der Kulturmenschen" fra 1883, der til 1910 nåede 60 oplag og blev oversat til flere sprog. På dansk som "Moderne Samfundsløgne" (udgivet 1885). Han revsede heri det bestående samfund, senere de moderne litteraturretninger — fx i "Die Krankheit des Jahrhunderts" og "Entartung" (fra 1892). Mere læste blev dog hans rejsebog "Vom Kreml zur Alhambra" fra 1879, også oversat til dansk, og "Paris unter der dritten Republik" fra 1880. 

Han har endvidere skrevet romanerne "Gefühlskomödie" og "Morganatisch", flere dramatiske arbejder som "Die Kugel", "Dr. Kohn" og "Das Recht zu lieben", der blev opført på Det Kongelige Teater som dansk original: "Hjertets Ret" (1891), hvad der blev kritiseret. 

I sine sidste leveår var han ivrig zionist.

Eksterne henvisninger 

 Carl Behrens: "Nordau, Max Simon" i: Salmonsens Konversationsleksikon, 2. udgave, bind XVII (1924), s. 1079

Zionisme
Jøder fra Ungarn
Læger fra Ungarn
Personer fra Budapest
Liverpool Metropolitan Cathedral

Metropolitan Cathedral of Christ the King (som oftest kendt som Liverpool Metropolitan Cathedral) er en romersk-katolsk katedral i Liverpool, Merseyside i England. Katedralen er sædet for ærkebiskoppen af Liverpool og det romersk-katolske ærkestift i Liverpool. Metropolitan Cathedral er én af to katedraler i byen. Den anden, den anglikanske Liverpool Cathedral, der ligger omtrent 800 meter længere mod syd. Metropolitan Cathedral er lokalt også kendt som "Paddy's Wigwam" og "Mersey Funnel".

Opførelsen af katedralen blev påbegyndt i 1962, og det tog fem år før den stod færdig. Den blev opført efter et projekt af den engelske arkitekt Frederick Gibberd. Der havde været forslag om en katolsk katedral i Liverpool i 1853, 1933, og 1953.

Kildehenvisninger

Eksterne henvisninger 

 Officiel hjemmeside 

Domkirker i England
Metropolitan Cathedral
Etableret i 1967
Mads B.B. Krog

Mads Bjørk Bune Krog (født 9. juni 1976) er en komponist, producer og iværksætter fra Danmark.
Mads har siden 2002 drevet musikproduktions- og reklamevirksomheden Creative Cph. i København. 

Siden 1998 har han stået bag en lang række danske og internationale musikudgivelser. Heriblandt albums med artisterne Chris Minh Doky, Ayoe Angelica, Sonja Richter, Peter Rosendal og Jesper Nohrstedt samt danske og internationale single udgivelser med kunstnere såsom Morten Hampenberg, RBD, Terri Kwan og Faithless. 

Mads B. B. Krog har herudover udgivet musik under pseudonym og/eller i grupperne Plateaux Techniques, (electronica) (2006-2008), Cato Azul (house music) (2004-2006), Aloé (house music) (2000-2002), XPY (dance music) (2001), Crispy (eurodance) (1998-2000).

Plateaux Techniques 
Den 29 maj 2007 udgiver Mads B. B. Krog sit første reelle solo album Plateaux Techniques under kunstnernavnet Plateaux Techniques.
På albummet gæster en lang række danske kunstnere bl.a. trompetisten Palle Mikkelborg, bassisten Chris Minh Doky, pianisten Peter Rosendal og rapperen Wafande. Anmelder på Politiken, Kim Skotte giver albummet 5 hjerter og beskriver Plateaux Techniques som "… musik, der kæmper for at undslippe enhver kendt genrebetegnelse – og lykkes! Technoklubjazz er måske tættest på?"

Sangskrivning 
I 2007 blev sangen Fui la Niña som Mads har komponeret sammen med Mika Sun Black udgivet af det Mexikanske pop band RBD på deres femte studie album Empezar Desde Cero. Albummet gik nummer 1 i 7 lande, solgte 4x platin i Mexico og lå nummer 1 på den amerikanske U.S. Billboard Top Latin Albums. I 2011 skrev Mads sammen med Engelina og Moren Hampenberg nummeret I Want You (To Want Me Back) som blev sunget af Stine Bramsen fra Alphabeat og udgivet af Morten Hampenberg og Alexander Brown under titlen: Morten Hampenberg & Alexander Brown - I Want You (feat. Stine Bramsen). Singlen opnåede platin status i Danmark både som download og som streaming. I 2012 var Mads B.B. Krog sammen med Morten Hampenberg og Engelina, med til at lave sangen Take Our Hearts til Dansk Melodi Grand Prix. Nummeret blev opført af sangeren Jesper Nohrstedt og blev nummer 2. Efterfølgende opnåede singlen Take Our Heart en guldplade. I 2012 komponerede Mads B.B. Krog sammen med Morten Hampenberg og Jesper Nohrstedt sangen Glorious. Nummeret blev udgivet under titlen: Morten Hampenberg - Glorious (feat. Jesper Nohrstedt) og i februar 2013 modtog en singlen en guldplade for over 900.000 stremings.

Referencer

Eksterne henvisninger 
 personlig hjemmeside 
 firma hjemmeside
 

Komponister fra Danmark
Sangskrivere fra Danmark
Musikere fra Danmark
Musikproducere fra Danmark
Dansksprogede forfattere fra Danmark
Store Torungen fyr

Store Torungen fyr er et fyr på øen Store Torungen ud for Arendal i Agder fylke i Norge.

Fyrstationen er et kystfyr, og blev oprettet i 1844 samtidig med Lille Torungen fyr og Sandvigodden fyr. Store- og Lille Torungen fyr blev bygget som tvillingefyr, og derfor blev Arendal kaldt for «Byen med de tvende Fyrtårn».

Det første anlæg 
Det første fyr på Stor Torungen blev bygget i tegl fra Berger teglstensfabrik i Drammen. Støbejernslygten stod 42,5 meter over havet, og var et ældre, fransk linseapparat af 2. orden. Rækværkerne og trapperne op til tårnene blev støbt på Nes jernverk. Store og Lille Torungen blev bygget 1.100 meter fra hinanden. Der blev opført to tårne for at undgå forveksling med Oksøy i vest og Jomfruland i øst. Der blev bygget større fyrvogterbolig end normalt, med et lille rum hvor assistenten kunne ha sit tøj og tilbringe sin fritid. Store Torungen blev sat i drift 1. september 1844.

Nutidens anlæg 
I 1914 blev der bygget et nyt støbejernstårn og teglstenstårnet blev nedrevet. Støbejernstårnet er 34,3 m højt.

På fyrstationen er der maskinhus, boliger, udhus og en gammel smedje. Der er også bådlandingsplads med naust, fundamenter efter tegltårnet og tidligere boliger og udhuse, haver og spor efter ældre haver og mindre landbrugsdrift. Fyret blev fredet i 1997 efter lov om kulturminner. Arendals kommuneblomst Vild Tulipan vokser på øen.

Der har været en meteorologisk målestation på øen siden 1914, i de senere år er denne blevet automatiseret. Øens eneste fastboende, Knut Mørland og Sondre Foyn Gullvåg, driver turistvirksomhed for Stiftelsen Torungen fyr, i samarbejde med Aust-Agder Turistforening. Fyret udlejes som selskabslokaler sammen med naustet. Der er omtrent 25 sengepladser som kan lejes.

Eksterne kilder og henvisninger 

 
 Torungens venner
 Sjømerker i Arendal 
 Værstatistikk fra Store Torungen 

Fyr i Agder
Arendal
Etableret i 1844
University of Wollongong

The University of Wollongong er et offentligt universitet beliggende i kystbyen Wollongong, New South Wales, Australien, cirka 80 kilometer syd Sydney, og betjenes af det nordlige Wollongong jernbanestation, som åbnede i 1915. Fra 2012 havde universitetet i alt 30.516 studerende indskrevet, herunder 11.440 internationale studerende fra mere end 140 lande.
 
Universitetet har udviklet sig til en multi-campus institution, tre af dem er i Wollongong (Wollongong, Shoalhaven og innovation), en i Sydney, og et i Dubai, De Forenede Arabiske Emirater. Det vigtigste Wollongong Campus ligger på det oprindelige sted fem kilometer nord-vest for bymidten, og dækker et areal på 82,4 hektar med 94 permanente bygninger, herunder seks kollegieboliger. Derudover er der Uddannelsesservice centre i Bega, Batemans Bay, Moss Vale og Loftus samt Sydney Business School i Sydney. Universitetet tilbyder også kurser i samarbejde med partnerinstitutioner i en række offshore steder, herunder Singapore, Malaysia og Hong Kong.
 
The University of Wollongong markerede universitetets 60. Stiftende jubilæum i 2011.

Eksterne henvisninger 
 http://www.uow.edu.au/ University of Wollongong hjemmeside

Wollongong, University of
Wollongong, University of
Running Scared (Eldar og Nigar-sang)

Running Scared er vindersangen af Eurovision Song Contest 2011. Sangen er sunget af de aserbajdsjanske sangere Eldar Qasımov og Nigar Camal bedre kendt som Eldar & Nigar. De vandt med sangen i 2011 og det er derfor Eurovision blev holdt i Baku, Aserbajdsjan i 2012.

Vindersange fra Eurovision Song Contest
Sange fra Eurovision Song Contest 2011
Eurovision Song Contest-sange fra Aserbajdsjan
Mikkel Hansen (skuespiller)

Mikkel Hansen (født 27. juli 1984) er en dansk skuespiller. Han er uddannet fra Skuespillerskolen ved Aarhus Teater i 2010.

Teater 
 Pelle Erobreren (1997/1998 Folketeatret)
 Gøngehøvdingen (1998 Folketeatret)
 Galileis Liv (1999 Betty Nansen Teatret)
 Peter Pan (1999/2000 Det Ny Teater)
 Det Gyldne Kompas (2008/2009 Aarhus Teater)
 FØR/EFTER (2009 Aarhus Teater)
 Kærlighedskarrusellen (2010 Aarhus Teater)
 Brødrene Løvehjerte (2010 Teatret Zeppelin)
 Og Så Står Man Pludselig Dér (2011 ZeBU)
 Brødrene Løvehjerte (2012 Teatret Zeppelin)

Film 
 Kim (2009)
 Anna & Ahmed (2010)

Dubbing 
 Lillebjørn (?)
 Pippi Langstrømpe (1997)
 Paddington Bjørn (1997-2001)
 The Weekenders (1999-2004)
 Lloyd i rummet (2001-2004)
 Braceface (2001-2005)
 Moville Mysterierne (2002)
 Teenage Mutant Ninja Turtles (2003)
 Den unge Fleksnes (2010)
 Gnomeo og Julie (2011)
 Into the Woods (2014)

Eksterne henvisninger 
 

Skuespillere fra Danmark
Vilnius' Domkirke

Vilnius' Domkirke () er den vigtigste romerskkatolske domkirke i Litauen. Kirken ligger i Vilnius gamle bydel, ved Domkirkepladsen i Vilnius (). Den er hjertet i det katolske åndelige liv i Litauen.

Kroninger af Grand Dukes Litauen fandt sted inden for sit begrænser. Inde sine krypter og katakomber er begravet mange berømte mennesker fra litauiske og polske historie, herunder Vytautas (1430), hans kone Anna (1418), hans bror Sigismund (Žygimantas) (1440), hans fætter Švitrigaila (1452), Saint Casimir (1484) , Alexander Jagiellon (1506), og to hustruer Sigismund II Augustus: Elisabeth af Habsburg (1545) og Barbara Radziwiłł (1551). Hjertet i den polsk-litauiske konge Władysław IV Vasa blev begravet der på hans død, selvom resten af hans krop er begravet på Wawel-katedralen i Kraków.
Indvendigt er der mere end fyrre kunstværker fra det 16. gennem det 19. århundrede, herunder freskomalerier og malerier i forskellige størrelser. Under restaureringen af katedralen blev Altre en formodet hedensk tempel og den oprindelige gulv, der under regeringstid af kong Mindaugas, udækket. Desuden blev resterne af katedralen bygget i 1387 også placeret. Et kalkmaleri fra slutningen af det 14. århundrede blev den ældste kendte fresco i Litauen, fundet på væggen i en af domkirkens underjordiske kapeller.
Under det sovjetiske regime oprindeligt katedral blev omdannet til et lager. Masserne blev fejret igen starter i 1985, selv om katedralen stadig officielt blev kaldt "The galleri af billeder" på det tidspunkt. I 1989 var dens status som en katedral genoprettet.

Domkirker
Katolske kirker
Kirker i Vilnius
Domkirke
John Claudius Loudon

John Claudius Loudon (født 8. april 1783 i Cambuslang nær Glasgow, Skotland, død 14. december 1843 i Bayswater ved London) var en skotsk botaniker og landskabsgartner eller -arkitekt. Hans autornavn er "Loudon"; tidligere også "Loud."

Loudon var uddannet gartner og gjorde omfattende studierejser. Han er bedst kendt som en yderst produktiv skribent af havelitteratur. Således behandlede han i flere værker konstruktion af drivhuse og skrev flere værker om anlæggelse af haver. Størst udbredelse fik dog følgende arbejde: An Encyclopædia of Gardening (syv udgaver 1822-41, også oversat til tysk), An Encyclopædia of Plants (1829; andet oplag 1841) og Arboretum et fruticetum britannicum i otte bind, 1838. Mellem 1826-43 udgav han bladet The Gardener Magazine. 1815 blev han korresponderende medlem af Vetenskapsakademien i Stockholm.

I 1832 introducerede Loudon udtrykket gardenesque, 'haveagtig'. Man skulle være opmærksom på den enkelte plante og sørge for at den fik en så gunstig placering at den kunne komme til sin fulde ret. Denne gardenesque designstil vandt udbredelse op igennem 1800-tallet. I Danmark blandt andet benyttet af Rudolph Rothe til 'forbedring og kultivering' af fladehaven på Marienlyst Slot og af Edvard Glæsel til haveanlæg i mange byer.

Udgivelser 
 1822. An Encyclopædia of Gardening 
 1825. The Encyclopedia of Agriculture 
 1828. The Encyclopedia of Plants, med John Lindley
 1826. Hortus Britannicus (1830)
 1834. The Encyclopedia of Cottage, Farm, Villa Architecture 
 1838. Arboretum et Fruticetum Britannicum 
 1838. Suburban Gardener 
 1842. The Encyclopedia of Trees and Shrubs 
 1843. On the Laying Out, Planting and managing of Cemeteries 

Magasiner
 1826- Gardener's Magazine
 1828- Magazine of Natural History

Referencer

Eksterne henvisninger 

 Biografisk information fra GardenVisit.com
 Loudon hos Britannica.com
 Loudon hos Ipni.org, International Plant Names Index 
 Loudon hos Vifabio.de, Virtuelle Fachbibliothek Biologie

Botanikere med autornavne
Botanikere fra Storbritannien
Landskabsarkitekter fra Storbritannien
Faglitterære forfattere fra Skotland
Medlemmer af Kungliga Vetenskapsakademien
Briter i 1800-tallet
Amerikansk Samoa ved sommer-OL 2012

Amerikansk Samoa deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Marshalløerne ved sommer-OL 2012

Marshalløerne deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Tannenbergmonumentet

Tannenbergmonumentet var et stort tysk mindesmærke, der blev rejst nær byen Olsztynek (Hohenstein) i det nuværende Polen i 1927 for at fejre Slaget ved Tannenberg (1914), hvor tyske styrker besejrede en overlegen russisk invasionshær og sikrede, at Østpreussen forblev tysk i yderligere 30 år. I 1934 blev kisten med sejrherren i slaget Paul von Hindenburg anbragt i monumentet. Før russerne invaderede Østpreussen igen i 1945, flyttede tyskerne Hindenburgs kiste og sprængte monumentet. Kisten er nu i Elisabethkirken i Marburg. Ruinerne af monumentet blev fjernet af polakkerne 1952-1953.

Monumentet bestod af 8, 20-meter høje tårne med en ringmur imellem. Omkring monumentet blev anlagt en park, og inden i gården var Den ukendte soldats grav.

Monumenter i Tyskland
Bygninger, konstruktioner og anlæg i Polen
Preussen
Gardenesque

Udtrykket gardenesque, 'haveagtig', blev 1832 indført af landskabsarkitekten John Claudius Loudon (1783-1843) for at beskrive en beplantningsstil for haveanlæg så disse kunne blive i overensstemmelse med hans 'princip for genkendelighed'. Stilen havde udviklet sig i løbet af 1820'erne fra Humphry Reptons pittoreske eller blandede stil.

I en gardenesque-haveplan er alle træer, buske og andre planter placeret og håndteret på en sådan måde, at karakteren af hvert enkelt plante kan komme til sin fulde ret. Med udbredelsen af botanik som en beskæftigelse for den 'oplyste' overklasse i England i 1820'erne, kunne den gardenesque tilgang understrege botaniske kuriositeter der egnede sig som samlerobjekter. Nye planter, der tidligere ville have syntes bizarre og fremmedartede, vandt indpas: pampasgræs fra Argentina og abetræer. Snoede stier forbandt de spredte beplantninger. Den gardenesque tilgang indebar oprettelsen af landskaber i lille skala med spredte haveelementer for at fremhæve skønhed i detalje, variation og mystik, ofte på bekostning af sammenhæng. Kunstige gravhøje bidrog til at iscenesætte grupperinger af buske, og singulære bede blev et fremtrædende træk.

I Danmark fandt Rudolph Rothe (1802-1877) og Edvard Glæsel (1858-1915) anvendelse for den gardenesque stil. Rothe fik 1845 til opgave at "forbedre og kultivere" fladehaven på Marienlyst Slot og omlagde den til et  "gardenesque" anlæg. Glæsels indsats på dette område kan ses i haveanlæg i mange byer:

Referencer

Havekunst
Vilnius TV-tårn

Vilnius TV-tårn () er et 326,5 m højt tårn i Karoliniškės seniūnija i Vilnius, Litauen. Det er den højeste bygning i Litauen, og bliver benyttet af SC Litauens Radio og Television Centre (). TV-tårnet blev taget i brug den 31. januar 1981. På platformen i 165 m højde er restauranten "Paukščių takas" () indrettet.

Begivenhederne ved TV tårnet den 11.-13. januar 1991 er vigtige i forståelsen af Litauens løsrivelse fra Sovjetunionen. I januardagene var Vilnius TV-tårn skueplads for sammenstød mellem unge vilnere og sovjetiske tropper, hvor 13 af demonstranter blev dræbt. Efter begivenhederne i omdøbtes 8 efter ofrene. Hvert år til jul dekoreres tårnet som Litauens største "juletræ".

Eksterne henvisninger 

 The web site of the Vilnius TV tower , lrtc.net

TV-tårn
Seværdigheder i Vilnius